Da dumi - dumi: Shugaban kwamitin binciken badakalar NDDC yai murabus
Da dumi - dumi: Shugaban kwamitin binciken badakalar NDDC ya yi murabus
21 days ago 4542 views by Naziru Dalha Taura
Shugaban kwamitin majalisar wakilai da ke binciken badakalar kudi a hukumar kula da cigaban yakin Neja - Delta (NDDC), Honarabul Olabunmi Tunji - Ojo, ya sauka daga mukaminsa.
A ranar Alhamis din makon jiya ne mukaddashin shugaban NDDC, Daniel Pondei, ya jagoranci mukarrabansa wajen ficewa daga dakin da kwamitin majalisa ke yi ma sa tambayoyi a kan zargin badakala a hukumar.
Shugaban kwamitin binciken badakalar NDDC yayin fita daga zauren da suke zama bayan sanar da yin murabus
Har ya zuwa lokacin da aka wallafa wannan rahoton, ministan da shugaban NDDC suna zaune a gaban kwamitin domin fara amsa tambayoyi.
Da ya ke magana a kan dalilinsa na yin murabus, Honarabul Tunji-Ojo ya ce ya yanke shawarar yin hakan ne domin bawa kowanne bangare sukunin bayyana kansa ba tare da wata togaciya ba.
Daga ranar Alhamis ne binciken da akeyi na badakalar hukumar NDDC ya kara daukar zafi inda jami'an rundunar 'yan sanda suka mamaye gidan tsohuwar mukaddashiyar daraktan hukumar bunkasa Niger Delta, Joy Nunieh, da ke Fatakwal.
Akwai zargin da akeyi na cewar 'yan sandan sun mamaye gidan Nunieh ne domin hanata barin Fatakwal zuwa Abuja inda zata fayyace gaskiya gaban kwamitin binciken.
A baya bayan nan, Joy Nunieh, tsohuwar mukaddashin manajan daraktar hukumar kula da ci gaban yankin Neja Delta (NDDC), ta zargi Godswill Akpabio, ministan harkokin Neja Delta da damfara.
Nunieh ta zanta da manema labarai bayan bayyana da tayi a gaban kwamitin wucin-gadi na majalisar dattawa a kan bincikar NDDC.
Ta zargi cewa, Akpabio ya bukaceta da ta canja dalolin da ke asusun bankin NDDC zuwa naira, ta kori shugaban tawagar lauyoyin hukumar wanda dan arewa ne.
Sannan cewa ta cire dukkan daraktocin da suka ki bin umarninsa tare da yi wa Peter Nwaoboshi sharri.
Hausa NewsSiyasar Najeriya Latest NewsAbujaAbun MamakiAbun Bakin Ciki
34 minutes ago 397 views
53 minutes ago 13616 views
53 minutes ago 17578 views
3 hours ago 5521 views
22 hours ago 11356 views
4 hours ago 10576 views
26 minutes ago 1500 views
Yanzu Yanzu: Mutum 4 sun janye wa Akeredolu takara yayin da aka fara zaben fidda gwani